ངས་འཁོར་མཚོ་ལས། །འགྲོ་ཀུན་སྒྲོལ་མཛོད་ཏཱ་རེ་ཀྱེ།། .གཙོ་བོ་སྒྲོལ་མ།
ཕོངས་མེད་ནོར་གྱིས་འབྱོར་མཛད་པའི། །དངོས་གྲུབ་སྩོལ་ཅིག་རྨུགས་འཛིན་ནག་:
ནག ༈ །ཐུབ་པའི་ཞལ་ཐང་ལ། ༈ འཇམ་མགོན་གོས་དཀར་འཆང་བའི་གར།།
ངག་དབང་དཔལ་ལྡན་ཆོས་སྐྱོང་རྒྱལ།་ས་སྐྱའི་བདག་ཆེན། ༈ །ཨེ་ཝཾ་བསྟན་པའི་
གསལ་བྱེད་མཆོག །ནམ་མཁའ་འཆི་མེད་ཞབས་བརྟན་ཤོག་.ཐར་རྩེ་མཁན་པོ།
།བསྐལ་བཟང་རྣམ་འདྲེན་སྟོང་གི་དབུས། །ཐུགས་བསྐྱེད་གཞན་ལས་ཁྱད་འཕགས་
པས། །རྩོད་ལྡན་གདུལ་བྱའི་སྐྱབས་གཅིག་པུ། །ཤཱཀྱའི་གཙོ་བོས་ཐུགས་རྗེས་
སྐྱོངས། ༈ །དྲི་མེད་འོད་ཟེར་ཀློང་ཆེན་པ། །ཀུན་བཟང་དགོངས་པའི་ཡོན་ཏན་
མཛོད། །དབང་འབྱོར་རིག་འཛིན་འཇིགས་མེད་གླིང་།མཁྱེན་བརྩེ། ༈ །ཚེ་དང་
ཡེ་ཤེས་དཔག་མེད་ཀྱིས། །རྡོ་རྗེའི་སྐུར་མཛད་བདེ་ལྡན་མགོན།།'-ཚེ་དཔག་མེད། ༈
བདུད་ཀྱི་གཡུལ་ལས་རྣམ་རྒྱལ་བ། །བརྙེས་མཛད་འཕགས་མས་ཚེ་དབང་སྩོལ།:-རྣམ་
རྒྱལ་མ། ༈ །བྱམས་བརྩེའི་དཀྱིལ་འཁོར་ཉ་གང་མ། །ཡིད་བཞིན་འཁོར་ལོས་
རྟག་པ་སྩོལ།..སྒྲོལ་དཀར། ༈ །གཏི་མུག་གཟུགས་ཕུང་ས་ཡི་ཁམས། །ཆོས་
དབྱིངས་རྒྱས་ཐེབས་རྣམ་སྣང་ཆེ།་...དབུས་གཙོ་བོ། །ༀ་འགྲུབ་པར་གྱུར་ཅིག
ཆོས་ཉིད་འདུས་མ་བྱས་དབྱིངས་འགོག་བདེན་དང༌། །ཆོས་ཅན་འཕགས་པའི་སྤངས་
རྟོགས་ལམ་བདེན་ཆོས། །བདེན་དོན་ཇི་བཞིན་གཟིགས་པའི་འཕགས་རྣམས་ཀྱིས།།
བདག་སྨོན་བསླུ་མེད་འགྲུབ་པར་མཛད་དུ་གསོལ། །སྲིད་ལས་ངེས་འབྱུང་ཐེག་ཆེན་
བསམ་སྦྱོར་གྱིས། །བདག་དང་གཞན་གྱི་དོན་ཆེན་བསྒྲུབ་སླད་དུ། །རྒྱལ་བ་དགྱེས་
པའི་ལམ་བཟང་ལྷུར་ལེན་པའི། །བགྱི་བ་མ་ལུས་གེགས་མེད་འགྲུབ་གྱུར་ཅིག །
223

དགེ་པཎ་ཚེ་དབང་མཆོག་གྲུབ་བཀའ་འབུམ།
ཅེས་ཞལ་ཐང་གི་རྒྱབ་ཡིག་འདི་ལྟ་བུ་དགོས་ཞེས་ས་སྐྱོང་དབང་མོའི་གསུང་ངོ་མི་བཟློག་ཙམ་དུ་རྒྱལ་ཁམས་པས་ཕུལ་བ་
དོན་དང་ལྡན་པར་གྱུར་ཅིག། ༈ སྭ་སྟི། རྒྱལ་བ་ཀུན་གྱི་མཁྱེན་བརྩེའི་དཔལ་རྣམས་
ཀུན། །ཡོངས་འཛིན་དམ་པར་འདུས་པའི་མོས་གུས་ཀྱིས། །བླ་མའི་སྣང་བརྙན་
བསྐྲུན་པའི་རྟེན་འབྱུང་གིས། །སྐྱེ་ཀུན་དགེ་བའི་བཤེས་དང་མི་འབྲལ་ཞིང༌། །རྒྱལ་
བ་དགྱེས་པའི་ལམ་བཟང་མྱུར་བགྲོད་ནས། །རྒྱལ་སྲས་སྤྱོད་པ་མཆོག་གི་ཤིང་རྟ་
ལ༑ ༑བསྟེན་ནས་སྐུ་བཞིའི་རིན་ཆེན་ཐོབ་གྱུར་ཅིག །ཆོས་མཛད་བློ་བཟང་དམ་ཆོས་ཀྱི་དད་རྟེན་
ཐང་ཀའི་རྒྱབ་བྱང་སྨོན་ལམ་དུ་བྲིས་པ་མངྒ་ལཾ། དགེའོ། ༈ དཀོན་མཆོག་རྒྱ་མཚོའི་སྤྱི་གཟུགས་
གཅིག་འདུས་པ། །དཔལ་ལྡན་བླ་མར་དད་པའི་མོས་གུས་ཀྱིས། །སྐུ་བརྙན་
བཞེངས་པས་ཚེ་རབས་ཕྲེང་བ་རུ། །མྱུར་ལམ་ལ་བརྟེན་རྡོ་རྗེའི་སྐུ་ཐོབ་ཤོག །ཅེས་
རང་སློབ་མཁས་གྲུབ་ཀྱི་དད་རྟེན་ཐང་གའི་རྒྱབ་བྱང་སྨོན་ལམ་དུ་སྤེལ་བའོ། ༈ འོད་དཔག་མེད་ལ། ན་མོ་
ཉ་མི་ཏ་བྷཱ་ཡུརྫྙྰ་ན་ཡ། གང་སྐུ་དྲན་པ་ཉིད་ན་ཉི་མའི་བུ། །སྡེར་བཅས་གླགས་ལྟའི་
སྐབས་ལས་ཕྱིར་ཕྱོགས་ཤིང༌། །འཆི་མེད་རྟག་པའི་ག་བུར་ཐིགས་པ་རེས། །དུས་
ཀྱི་དགྲ་བོའི་གདུང་བ་བསྙིལ་བྱེད་པ། །གང་མཚན་ལན་ཅིག་ལྟུང་བའི་རྣ་བ་ཡང༌།།
རིན་ཐང་བྲལ་བའི་ངོ་མཚར་གྱིས་ལྕི་ན། །བསམ་པ་ཐག་པས་སྨོན་པ་ཡིད་བྱེད་ཀྱིས།།
མགོན་པོ་གང་ཞལ་མཐོང་བ་ནེམ་ནུར་བློ། །ཞལ་བཞེས་ལུང་གིས་བཅད་པའི་ཨཱ་
དརྴར། །དཔག་མེད་ཡོན་ཏན་རྡུལ་སྙེད་གཟུགས་བཀྲ་བས། །ཞིང་མང་རྒྱ་མཚོའི་
ཡ་མཚན་གཅིག་བསྡུས་པ། །བདེ་བ་ཅན་དུ་ཉི་མའི་གཉེན་གྱིས་བསྔགས། །མཐོང་
ན་མི་མཐུན་མེད་པར་རྒྱལ་བའི་སྐུ། །དད་པས་ཉེར་དྲངས་བསྐྲུན་པའི་ལེགས་བྱས་
ཀྱིས། །བདག་དང་ཕ་མ་འབྲེལ་ཐོགས་སེམས་ཅན་རྣམས། །ཞིང་དེར་པདྨའི་སྙིང་
པོར་བརྫུས་ཏེ་སྐྱེས། །སྐྱེས་པའི་མོད་ལ་སྟོན་པའི་ཞལ་མཐོང་ཞིང་། །ཞིང་ཁམས་
ཡོངས་སྦྱངས་མཐའ་ཡས་འགྲོ་བའི་དོན། །དོན་གཉིས་ལྷུན་འགྲུབ་འདྲེན་པ་ཁྱོད་
23

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
མཚུངས་ཤོག །མི་འཁྲུགས་པ་ལ། ཨཀྵོ་བྷྱ་ཡ་ན་མོ་ན་མ༔ གང་མཚན་འོད་
རྣོན་ཟེགས་མ་རེ་རེ་ཡང༌། །རྣ་བར་ལྟུང་བའི་མོད་ལ་བསྐལ་མང་དུ། །བསགས་
པའི་ལས་ཉོན་སྡིག་ཏོ་མུན་པའི་དཔུང༌། །ཕ་མཐར་སྙིལ་བྱེད་མི་འཁྲུགས་མགོན་པོ་
ཀྱེ༑ ༑གཏིང་མཐའ་མེད་པ་སྲིད་པའི་རྒྱ་མཚོ་རུ། །སྡུག་བསྔལ་དབའ་ལ་གཡེང་བའི་
བདག་སོགས་འགྲོ། །ལན་ཅིག་མ་ཡིན་ཚེ་རབས་གྲངས་མེད་དུ། །ཞི་བདེའི་སྐམ་
སར་ཕྱིན་པའི་སྐབས་བྲལ་ན། །གྲངས་མེད་གོང་ནས་ཡིད་ཅན་དུཿཁ་ལས། །སྐྱོབ་
པའི་གོ་ཆ་བཞེས་དུས་འདི་ལགས་ན། །ཐུགས་རྗེ་ཐབས་ཚུལ་མི་བཟད་དཔུང་བསྐྱེད་
ལ༑ ༑ལས་ཉོན་འཁྲུལ་འཁོར་སྲིད་མཚོ་གཞོམ་དུ་གསོལ། །རྨད་བྱུང་ཐུགས་རྗེ་ཆེན་
པོའི་ལྕགས་ཀྱུ་ཡིས། །བདག་དང་ཕ་མ་འབྲེལ་བཅས་སྲོག་ཆགས་གཙོས། །ངན་
སོང་གསུམ་སོགས་མཐའ་བྲལ་མ་རྒན་ཀུན། །ཐར་བདེའི་གནས་སུ་འདྲེན་པར་མཛད་
དུ་གསོལ། །སརྦ་ས་ཏྭ་དུརྒ་ཏི་བྷྱཤ་ར་ཎཾ་ཀུམྦནྟུ། ༈ སྨན་བླ་ལ། གང་སྐུ་དྲན་
པས་སྡུག་བསྔལ་ཉེར་ལེན་གྱི། །ཕུང་པོ་རྒྱུར་བཅས་འགོག་པའི་དབྱིངས་སྦྱོར་བ། །
མགོན་པོ་སྨན་གྱི་བླ་མའི་མཚན་དཔེའི་ཉི། །དང་བའི་མོས་མཁར་བསྐྲུན་པའི་དགེ་
ཚོགས་ཀྱི། །སྣང་བ་འབྱམས་ཀླས་གང་དེས་བདག་ཅག་དང༌། །ཕ་མས་གཙོར་བྱས་
འབྲེལ་ཐོགས་རྒྱུ་ལྔའི་འགྲོ། །ཀུན་འབྱུང་བརྒྱད་ཁྲིའི་མུན་སྟུག་གཞན་དབང་གིས།།
དམ་ལ་བཞག་པའི་དུཿཁ་དེར་སངས་ཏེ། །ཡང་དག་དོན་གྱི་སྨན་པར་བདག་གྱུར་ནས།།
ལས་ཉོན་རྒྱུ་འབྲས་ནད་རྣམས་དྲུངས་འབྱིན་ཞིང༌། །ཉེས་མང་ཆུ་སྲིན་བྱེ་བས་ཡོངས་
གང་བའི། །མི་བཟད་སྲིད་པའི་ཆུ་གཏེར་བརྒལ་གྱུར་ཅིག། ༈ ཐུབ་དབང་ལ།
ནམཿཤཱཀྱ་མུ་ན་ཡེ། སངས་རྒྱས་གཞན་གྱིས་སྤངས་པའི་རྩོད་ལྡན་འགྲོ། །ཁྱོད་ཀྱི་
སྙིང་རྗེའི་ཞགས་པས་མ་བཏང་ནས། །སྲོག་ཆགས་གཅིག་ཅིག་ཡལ་བར་མ་དོར་བ།།
དེ་བཞིན་རྡུལ་སྙེད་གྲངས་ལའང་མཚུངས་གྱུར་ན། །དུས་གསུམ་བྱོན་དང་འབྱོན་གྱུར་
24

དགེ་པཎ་ཚེ་དབང་མཆོག་གྲུབ་བཀའ་འབུམ།
རྒྱལ་ཀུན་གྱིས། །པད་དཀར་ལྟར་བསྔགས་ཤཱཀྱའི་རྒྱལ་གང་གི །མཚན་དཔེའི་སྣང་
བརྙན་མཐོང་བ་ལྟ་ཞོག་གི །མཚན་ཙམ་ཐོས་པའང་བསོད་ནམས་བྱེ་བ་ཡི། །ཟོང་
གིས་ཐོབ་དཀའ་དད་པས་ཡིད་དྲངས་ནས།
།གཟུགས་སྐུའི་དཀྱིལ་འཁོར་བསྐྲུན་པའི་
།མྱུར་དུ་
འཇམ་
ལེགས་བྱས་ཀྱིས། །བདག་དང་ཕ་མས་ཐོགས་དྲངས་འབྲེལ་ཐོགས་འགྲོ།
མགོན་པོ་ཁྱེད་དང་མཚུངས་ཕྱིར་བསྔོ། །དེ་སྲིད་དུ་ཡང་ཁྱེད་སྐུ་མཐོང་བ་དང༌། །
ཁྱེད་གསུང་བསྟན་དང་ནམ་ཡང་མི་འབྲལ་ཞིང༌། །ཁྱེད་ཐུགས་མཉེས་པའི་ལམ་བཟང་
ལ་ཞུགས་ནས། །འགྲོ་ཀུན་སྒྲོལ་ནུས་མགོན་པོ་ཁྱེད་ལྟར་ཤོག
དབྱངས་ལ། ན་མོ་མཉྫུ་ཤྲཱི་ཡེ། བགྲང་ཡས་རྒྱལ་བ་ཀུན་གྱི་ཡབ་གྱུར་ཀྱང་། །ཡེ་
ཤེས་བགྲེས་རྒུད་བྲལ་བས་བུས་པའི་སྐུ། །རྨོངས་མུན་སྟུག་པོར་འཐུམས་པའི་བདག་
སོགས་འགྲོ། །ཐུགས་རྗེའི་འོད་ཟེར་རལ་གྲིས་དྲལ་བར་མཛོད། །མགོན་ཁྱོད་གཟུགས་
སྐུའི་ཉི་མ་དང་བའི་མཁར། །དྲངས་པའི་ལེགས་བྱས་སྣང་བ་འབྱམས་ཀླས་དེས། །
བསྐལ་མང་མ་རིག་མཚུངས་ལྡན་འཇིགས་ལྟའི་མུན། །བཅོམ་ནས་ཆོས་རབ་རྣམ་
འབྱེད་ཤེས་རབ་ཀྱིས། །མཐའ་བྲལ་ཟབ་མོའི་དེ་ཉིད་རྟོགས་གྱུར་ནས། །ཇི་ལྟ་ཇི་
སྙེད་ཤེས་བྱའི་གནས་ཀུན་ལ། །ཆགས་ཐོགས་སྤངས་པའི་རྗེ་བཙུན་ཁྱེད་ཉིད་དང༌།།
བདག་སོགས་འགྲོ་རྣམས་མཚུངས་པར་བྱིན་གྱིས་རློབས། །དེང་ནས་བཟུང་སྟེ་བྱང་
ཆུབ་ཐོབ་ཀྱི་བར། །སྲིད་པའི་གནས་སུ་འཁྱམས་པའི་མ་རྒན་རྣམས། །ལོང་ཁྲིད་
དམིགས་བུ་ལྟ་བུར་བདག་གྱུར་ནས། །རྣམ་པ་ཐམས་ཅད་མཁྱེན་གྲོང་བསྙེན་གྱུར་
ཅིག ༈ །སྤྱན་རས་གཟིགས་ལ། ན་མཿཨཱརྻ་ལོ་ཀེ་ཤྭ་རཱ་ཡ། སྙིང་རྗེའི་སྤྱན་རས་
གཡོ་བས་སྐྱེ་དགུ་རྣམས། །སྡུག་བསྔལ་འཁྲུལ་འཁོར་གཡོ་བ་ཉིད་གཟིགས་ནས།།
དམྱལ་མེའི་ཕུང་པོ་ཞི་བསིལ་རྫིང་བུ་བཞིན། །སྤྲོ་བས་འཇུག་པ་མགོན་ཁྱོད་རྣམ་
པར་ཐར། །དེ་ཕྱིར་རྒྱལ་སྲས་རྒྱ་མཚོའི་རྒྱུ་སྐར་དབུས། །ཆུ་ཤེལ་དབང་པོའི་དཀྱིལ་
25

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
འཁོར་ཉ་གང་བཞིན། །ཕྱག་ན་པདྨོའི་ངོ་མཚར་ལ་རངས་ཤིང་། །དད་པས་སྣང་བརྙན་
བཞེངས་པའི་ལེགས་བྱས་ཀྱིས། །ལས་ཉོན་ཁོལ་པོར་བར་མེད་འཁྱམས་པ་ཡི། །
བདག་དང་ཕ་མ་འབྲེལ་ཐོགས་ཡིད་ཅན་ཀུན། །ལས་ཉོན་འཁོར་བའི་ཆུ་གཏེར་ཆེན་
པོ་ལས། །བསྒྲལ་ཏེ་རྣམ་མཁྱེན་གྲོང་དུ་འཇུག་གྱུར་ཅིག །གལ་ཏེ་སྐྱེ་བ་གཞན་གྱིས་
བར་ཆོད་ཀྱང༌། །འཕགས་མཆོག་ཐུགས་རྗེས་གྲུ་འཛིན་དག་པའི་ཞིང༌། །སྐྱེས་ནས་
དམ་པའི་ཆོས་ཀྱི་བདུད་རྩི་ལ། །ལོངས་སུ་སྤྱོད་པའི་སྐལ་བཟང་ཐོབ་གྱུར་ཅིག ༈ །ཕྱག་
རྡོར་ལ། སྭ་སྟི་བི་ཛ་ཡ་ན་མོ་བཛྲ་པཱ་ཎ་ཡེ། རབ་འབར་སྐུ་ཡི་སྣང་བ་ཁྲག་ཁྲིག་གིས།།
བདུད་ཀྱི་དཀྱིལ་འཁོར་མོག་པོར་བྱེད་པ་དང༌། །ལྷན་ཅིག་ཕྱོགས་སུ་བསླན་བཅས་
འགལ་བྱེད་དཔུང༌། །མཐུ་སྟོབས་རྡོ་རྗེའི་མེ་ཆར་ཆེན་པོ་ཡིས། །རྣམ་པར་འཇོམས་
བྱེད་བསམ་ཡས་རྒྱལ་ཀུན་གྱི། །ཐུགས་ཀྱི་གསང་བ་འཛིན་པ་གང་ཉིད་དེ། །གང་
དང་དེ་བཞིན་གཤེགས་ཀུན་རོ་གཅིག་པའི། །སྒྱུ་འཕྲུལ་རྡོ་རྗེའི་སྣང་བརྙན་བསྐྲུན་
པའི་དགེ །རྨད་བྱུང་བསོད་ནམས་བྱེ་བའི་སྤྲིན་དཔུང་ལས། །བྱིན་རླབས་མི་ཟད་
ཆར་གྱི་རྒྱུན་ཆེན་པོས། །ཕ་མས་ཐོག་དྲངས་འབྲེལ་ཐོགས་བདག་ཅག་རྣམས། །
རྣམ་གྲོལ་བྱང་ཆུབ་བསིལ་བས་རྒྱུད་བརླན་ཏེ། །ཀུན་མཁྱེན་མྱུ་གུའི་འབྲས་བཟང་
སྨིན་གྱུར་ཅིག །གནས་སྐབས་གེགས་བྱེད་གླགས་ལྟར་གྱུར་པ་ཡི། །མི་དང་མི་མིན་
ཉེར་འཚེའི་སྦྱོར་བ་ཀུན། །དྲག་ཤུལ་རྡོ་རྗེའི་བྱིན་ཟ་འབར་བ་ཡིས། །མ་ལུས་མིང་
གི་ལྷག་མར་མཛད་དུ་གསོལ། །སརྦ་མ་རེ་བྷྱོཿ་ཛི་ཏཾ་བྷ་ཝནྟུ། ༈ སྒྲོལ་མ་ལ།
ཨཱརྻ་ཏཱ་རཱ་ཡཻ་ན་མཿ༔ གང་ལ་སྐྱབས་སུ་གསོལ་བས་འཇིགས་ཚོགས་ལས། །བསྒྲལ་
ཞིང་བདེ་བ་དམ་པར་དབུགས་འབྱིན་པའི། །སྐྱབས་དང་སྐྱོབ་པ་ཀུན་གྱི་བླ་མ་མཆོག།
འཕགས་མ་སྡུག་བསྔལ་ཀུན་ལས་སྒྲོལ་མཛད་ཡུམ། །གང་སྐུ་བསོད་ནམས་བྱེ་བས་
བསྐྲུན་པའི་དཔལ། །དང་པའི་མཁའ་ལ་བྲིས་པའི་ལེགས་བྱས་ཀྱི། །སྣང་བ་དུང་དང་
26

དགེ་པཎ་ཚེ་དབང་མཆོག་གྲུབ་བཀའ་འབུམ།
ཀུནྡའི་མཛེས་འཕྲོག་པས། །བདག་དང་ཕ་མས་ཐོག་དྲངས་འབྲེལ་ཐོགས་གཙོས།།
མ་ལུས་འགྲོ་རྣམས་འཁོར་མཚོའི་དུཿཁ་ལས། །བསྒྲལ་ནས་འཕགས་མའི་ཞབས་
དྲུང་བསྙེན་གྱུར་ཅིང༌། །ཕ་རོལ་ཕྱིན་པ་དྲུག་གི་གོམ་སྟབས་ཀྱིས། །རྣམ་མཁྱེན་སྐུ་
བཞིའི་གྲོང་དུ་བདེར་འཇུག་ཤོག ༈ །སློབ་དཔོན་ལ། མཐའ་ཀླས་རྒྱལ་བའི་ཡེ་
ཤེས་རྒྱ་མཚོའི་འཕྲུལ། །སི《ནྡྷུའི་དྭངས་མཚོར་སྨིན་ལས་ལྔ་བརྒྱ་པའི། །གཙུག་གི་རྒྱན་
གཅིག་སངས་རྒྱས་གཉིས་པ་ཡི། །རྨད་བྱུང་མཛད་པ་རྒྱ་མཚོར་སུ་མི་རང་། །ཞིང་
ཁམས་ཡོངས་དང་ཁྱད་པར་བསིལ་ལྡན་འགྲོར། །སངས་རྒྱས་ཀུན་ལས་ལྷག་པའི་
ཐུགས་རྗེའི་གཏེར། །ཐར་ལམ་མི་སྣང་མུན་པས་ཁྱབ་པའི་ལྗོངས། །ཐར་བདེས་ཉིན་
མོར་བྱེད་པ་ཁྱེད་ལས་སུ། །འཇིག་རྟེན་གསུམ་གྱི་འདྲེན་མཆོག་ཐུབ་དབང་ལའང༌།།
བྲམ་ཟེ་རྣམས་ཀྱིས་ལོག་མཐོང་གཤེ་བྱེད་ན། །གང་གི་རྣམ་ཐར་ཟེར་གྱིས་མིག་ལྡོང་
བའི། །འབྱུང་བྱའི་བརྟུལ་ཞུགས་ཅན་ལ་ཅི་བྱར་ཡོད། །དང་པའི་མཁའ་ལ་མཚན་
དཔེའི་སྣང་བརྙན་གང༌། །བསྐྲུན་པའི་དགེ་བས་བདག་དང་ཕ་མས་གཙོས། །འབྲེལ་
ཐོགས་ལྟོས་བཅས་འགྲོ་ཀུན་འཁོར་མཚོ་ལས། །བརྒལ་ཏེ་པདྨ་འོད་ཞིང་མགོན་ཁྱོད་
དྲུང་། །སྐྱེ་བའི་མྱུ་གུ་བཟུང་ནས་གསང་ཆེན་གྱི། །མྱུར་ལམ་ཟབ་མོས་རིག་འཛིན་
བཞི་བགྲོད་ནས། །རྒྱལ་མཆོག་པད་འབྱུང་དགོངས་པར་རོ་ཅིག་ཤོག །ཅེས་པ་རང་གི་
དད་རྟེན་དུ་གོང་གསལ་སངས་རྒྱས་བྱང་སེམས་སོགས་ཀྱི་སྣང་བརྙན་སོ་སོར་བརྒྱ་ཐང་རེ་བཞེངས་པའི་སྨོན་ལམ་རྒྱབ་བྱང་
དུ་༧འགྱུར་མེད་ཚེ་དབང་མཆོག་གྲུབ་ཀྱིས་རྩེ་གཅིག་ཏུ་སྨོན་པ་སིདྡྷི་ཀུ་རྦནྟུ། དགེའོ།། །།
27

སྔ་འགྱུར་ཀ